CELEX: 32019R0952
Language: sk
Date: 2019-05-17 00:00:00
Title: Nariadenie Rady (EÚ) 2019/952 zo 17. mája 2019 o rozdelení rybolovných možností na základe Protokolu, ktorým sa vykonáva Dohoda o partnerstve v sektore rybolovu medzi Európskym spoločenstvom a Kapverdskou republikou (2019 – 2024)

12.6.2019   
               
               
                  SK
               
               
                  Úradný vestník Európskej únie
               
               
                  L 154/31
               
            
         NARIADENIE RADY (EÚ) 2019/952
         zo 17. mája 2019
         o rozdelení rybolovných možností na základe Protokolu, ktorým sa vykonáva Dohoda o partnerstve v sektore rybolovu medzi Európskym spoločenstvom a Kapverdskou republikou (2019 – 2024)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 43 ods. 3,
         so zreteľom na návrh Európskej komisie,
         keďže:
         
                     (1)
                  
                  
                     Rada 19. decembra 2006 prijala nariadenie (ES) č. 2027/2006 (1), ktorým uzavrela Dohodu o partnerstve v sektore rybolovu medzi Európskym spoločenstvom a Kapverdskou republikou (2) (ďalej len „dohoda“). Dohoda nadobudla platnosť 30. marca 2007,bola automaticky obnovená a je naďalej v platnosti.
                  
               
                     (2)
                  
                  
                     Platnosť predchádzajúceho protokolu k dohode uplynula 22. decembra 2018.
                  
               
                     (3)
                  
                  
                     Komisia rokovala v mene Únie o novom protokole. V dôsledku týchto rokovaní bol 12. októbra 2018 parafovaný nový protokol.
                  
               
                     (4)
                  
                  
                     V súlade s rozhodnutím Rady (EÚ) 2019/951 (3) bol 20. mája 2019 Protokol, ktorým sa vykonáva Dohoda o partnerstve v sektore rybolovu medzi Európskym spoločenstvom a Kapverdskou republikou (2019 – 2024) (ďalej len „protokol“) podpísaný.
                  
               
                     (5)
                  
                  
                     Rybolovné možnosti stanovené v protokole by sa mali rozdeliť medzi členské štáty na obdobie platnosti protokolu.
                  
               
                     (6)
                  
                  
                     Protokol sa bude predbežne vykonávať odo dňa jeho podpisu v záujme urýchleného začiatku rybolovných činností plavidiel Únie. Preto by sa malo stanoviť, že toto nariadenie by sa malo uplatňovať od toho istého dátumu,
                  
               PRIJALA TOTO NARIADENIE:
         
            Článok 1
            Rybolovné možnosti stanovené podľa Protokolu, ktorým sa vykonáva Dohoda o partnerstve v sektore rybolovu medzi Európskym spoločenstvom a Kapverdskou republikou (2019 – 2024), sa rozdeľujú medzi členské štáty takto:
            
                        a)
                     
                     
                        plavidlá na lov tuniakov vakovou sieťou:
                        
                                    Španielsko:
                                 
                                 
                                    16
                                 
                                 
                                    plavidiel;
                                 
                              
                                    Francúzsko:
                                 
                                 
                                    12
                                 
                                 
                                    plavidiel;
                                 
                              
                  
                        b)
                     
                     
                        plavidlá na lov unášanými lovnými šnúrami:
                        
                                    Španielsko:
                                 
                                 
                                    21
                                 
                                 
                                    plavidiel;
                                 
                              
                                    Portugalsko:
                                 
                                 
                                    6
                                 
                                 
                                    plavidiel;
                                 
                              
                  
                        c)
                     
                     
                        plavidlá na lov tuniakov udicami:
                        
                                    Španielsko:
                                 
                                 
                                    8
                                 
                                 
                                    plavidiel;
                                 
                              
                                    Francúzsko:
                                 
                                 
                                    4
                                 
                                 
                                    plavidlá;
                                 
                              
                                    Portugalsko:
                                 
                                 
                                    2
                                 
                                 
                                    plavidlá.
                                 
                              
                  
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 20. mája 2019.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 17. mája 2019
            
               
                  Za Radu
               
               
                  predseda
               
               E.O. TEODOROVICI
            
         
         
            (1)  Nariadenie Rady (ES) č. 2027/2006 z 19. decembra 2006 o uzavretí Dohody o partnerstve v sektore rybolovu medzi Európskym spoločenstvom a Kapverdskou republikou (Ú. v. EÚ L 414, 30.12.2006, s. 1).
         
            (2)  Ú. v. EÚ L 414, 30.12.2006, s. 3.
         
            (3)  Rozhodnutie Rady (EÚ) 2019/951 zo 17. mája 2019 o podpise v mene Európskej únie a predbežnom vykonávaní Protokolu, ktorým sa vykonáva Dohoda o partnerstve v sektore rybolovu medzi Európskym spoločenstvom a Kapverdskou republikou (2019 – 2024) (pozri stranu 1 tohto úradného vestníka).